Document ID: 32001D0887

Reference:
EUR-Lex - 32001D0887 - SL
Pomembno pravno obvestilo
|
32001D0887
Uradni list L 329 , 14/12/2001 str. 0001 - 0002
Sklep Svetaz dne 6. decembra 2001o zaščiti evra pred ponarejanjem(2001/887/PNZ)SVET EVROPSKE UNIJE JE –ob upoštevanju Pogodbe o Evropski uniji in zlasti členov 31 in 34(2)(c) te Pogodbe,ob upoštevanju pobude Francoske republike [1],ob upoštevanju mnenja Evropskega parlamenta [2],ob upoštevanju naslednjega:(1) Uredba Sveta (ES) št. 974/98 z 3. maja 1998 o uvedbi evra [3] določa, da se valuta, izražena v evrih, da v obtok od 1. januarja 2002, in sodelujoče države članice obvezuje, da zagotovijo primerne ukrepe proti ponarejanju in predrugačenju bankovcev in kovancev evrov.(2) Ukrepe za zaščito evra, vzpostavljene s prejšnjimi instrumenti, je treba dopolniti in okrepiti z določbami, ki zagotavljajo tesno sodelovanje med pristojnimi organi držav članic, Evropsko centralno banko, nacionalnimi centralnimi bankami, Europolom in Eurojustom za zatiranje kršitev, ki vključujejo ponarejanje evra.(3) Svet je 29. maja 2000 sprejel Okvirni sklep 2000/383/PNZ o povečanju zaščite s kaznimi in drugimi sankcijami proti ponarejanju v povezavi z uvedbo evra [4].(4) 28. junija 2001 je Svet sprejel Uredbo (ES) št. 1338/2001 o določitvi ukrepov, potrebnih za zaščito evra pred ponarejanjem [5] in Uredbo (ES) št. 1339/2001 o razširitvi veljavnosti Uredbe (ES) št. 1338/2001 o določitvi ukrepov, potrebnih za zaščito evra pred ponarejanjem, na tiste države članice, ki niso uvedle evra kot skupne valute [6] –SKLENIL:Člen 1Opredelitev pojmovV tem sklepu uporabljeni izrazi imajo naslednji pomen:(a) "ponarejeni bankovci" in "ponarejeni kovanci" so bankovci in kovanci, določeni kot taki s členom 2 Uredbe (ES) št. 1338/2001;(b) "ponarejanje in kršitve, povezane s ponarejanjem evra" so ravnanje, v povezavi z evrom, opisano v členih 3 do 5 Okvirnega sklepa Sveta 2000/383/PNZ;(c) "pristojni organi" so organi, ki jih države članice določijo za centraliziranje informacij, zlasti osrednji nacionalni uradi, ter za odkrivanje, preiskovanje ali kaznovanje ponarejanja in kršitev, povezanih s ponarejanjem evra;(d) "Ženevska konvencija" je Mednarodna konvencija za zatiranje ponarejanja valut, podpisana v Ženevi 20. aprila 1929, z njenim protokolom;(e) "Konvencija Europol" je Konvencija z 26. julija 1995 o ustanovitvi Evropskega policijskega urada [7].Člen 2Strokovna analiza bankovcev in kovancevDržave članice zagotovijo, da v okviru preiskav v zvezi s ponarejanjem in kršitvami, povezanimi s ponarejanjem evra:(a) potrebne strokovne analize domnevno ponarejenih bankovcev izvaja Nacionalni center za analize (NAC), imenovan ali ustanovljen na podlagi člena 4(1) Uredbe (ES) št. 1338/2001; in(b) potrebne strokovne analize domnevno ponarejenih kovancev izvaja Nacionalni center za analize kovancev (CNAC), imenovan ali ustanovljen na podlagi člena 5(1) Uredbe (ES) št. 1338/2001.Člen 3Posredovanje izsledkov strokovnih analizDržave članice zagotovijo, da se izsledki analiz NAC in NCAC v skladu s členom 2 sporočijo Europolu v skladu s Konvencijo Europol.Člen 4Obveznost sporočanja podatkov1. Države članice zagotovijo, da osrednji nacionalni uradi iz člena 12 Ženevske konvencije Europolu v skladu s Konvencijo Europol sporočajo centralizirane podatke o preiskavah v zvezi s ponarejanjem in kršitvami, povezanimi s ponarejanjem evra, vključno s podatki, pridobljenimi od tretjih držav. Države članice in Europol sodelujejo pri določanju podatkov, ki jih je treba sporočati. Podatki vključujejo vsaj podrobnosti o vpletenih osebah, podrobnosti o kršitvah, okoliščine, v katerih so bili prekrški odkriti, okoliščine zasega in povezave z drugimi primeri.2. Pristojni organi držav članic, kadar je to potrebno, v preiskavah v zvezi s ponarejanjem in kršitvami, povezanimi s ponarejanjem evra, uporabljajo zmogljivosti, ki jih zagotavlja Začasna enota za pravosodno sodelovanje, in pozneje zmogljivosti za sodelovanje, ki jih zagotavlja Eurojust po svoji ustanovitvi, v skladu z določbami, ki so določene v listinah o ustanovitvi Začasne enote za pravosodno sodelovanje in Eurojusta.Člen 5Začetek veljavnostiTa sklep začne veljati z dnem objave v Uradnem listu.V Bruslju, 6. decembra 2001Za SvetPredsednikM. Verwilghen[1] UL C 75, 7.3.2001, str. 1.[2] Mnenje podano dne 23. oktobra 2001 (še ni objavljeno v Uradnem listu).[3] UL L 139, 11.5.1998, str. 1.[4] UL L 140, 14.6.2000, str. 1.[5] UL L 181, 4.7.2001, str. 6.[6] UL L 181, 4.7.2001, str. 11.[7] UL L 316, 27.11.1995, str. 2. Konvencija, nazadnje spremenjena s Protokolom z dne 30. novembra 2000 (UL L 358, 13.12.2000, str. 2).--------------------------------------------------

Summary:
Zaščita evra pred ponarejanjem
Zaščita evra pred ponarejanjem
POVZETEK:
Sklep 2001/887/PNZ o zaščiti evra pred ponarejanjem
KAJ JE NAMEN TEGA SKLEPA?
              
Namen tega sklepa je zagotoviti, da se bodo v okviru preiskav v zvezi s ponarejanjem evra izvajale celovite in učinkovite analize domnevno ponarejenega plačilnega sredstva in da se bodo podatki sporočali drugim državam EU.
KLJUČNE TOČKE
              
Zaradi uvedbe evra dne 1. januarja 2002 je ta sklep dopolnil številne veljavne predpise o zaščiti evra pred ponarejanjem, in sicer:
Okvirni sklep Sveta 2000/383/PNZ, ki ga je nadomestila Direktiva 2014/62/EU, v zvezi z uporabo kazenskega prava za zaščito evra in drugih valut pred ponarejanjem,
Uredbo Sveta (ES) št. 1338/2001, ki določa potrebne ukrepe za zaščito evra pred ponarejanjem.
V okviru preiskav v zvezi s ponarejanjem evra morajo države EU zagotoviti, da nacionalni centri za analize (NAC) izvajajo potrebne strokovne analize domnevno ponarejenih bankovcev evra, nacionalni centri za analize kovancev (CNAC) pa morajo izvajati analize domnevno ponarejenih kovancev. Države EU morajo posredovati rezultate teh strokovnih analiz Europolu (Evropskemu policijskemu uradu).
Osrednji nacionalni uradi držav EU, ki so odgovorni za izvajanje preiskav v zvezi s ponarejanjem evra in z njim povezanimi prekrški, morajo Europolu sporočati centralizirane podatke o svojih preiskavah, vključno s podatki, pridobljenimi od držav zunaj EU. Sporočiti morajo vsaj naslednje podatke:
podrobnosti o vpletenih osebah,
opis kršitev,
okoliščine, v katerih so bili prekrški odkriti,
okoliščine zasega,
vse povezave z drugimi primeri.
Da bi sodelovali pri preiskavah v zvezi s ponarejanjem in prekrški, povezanimi s ponarejanjem evra, bi pristojni organi držav EU morali uporabljati zmogljivosti Eurojusta.
Odločba Komisije 2005/37/ES je vzpostavila Evropski tehnični in znanstveni center, katerega vloga je zaščititi kovance evra pred ponarejanjem. Da bi to zagotovil, analizira in razvršča ponarejene kovance evra in nudi pomoč nacionalnim organom.
OD KDAJ SE TA SKLEP UPORABLJA?
              
Ta sklep se uporablja od 14. decembra 2001.
OZADJE
              
Več informacij je na voljo na straneh:
Boj proti ponarejanju (Evropska komisija),
Boj proti ponarejanju (Evropska centralna banka).
GLAVNI DOKUMENT
            
Sklep Sveta 2001/887/PNZ z dne 6. decembra 2001 o zaščiti evra pred ponarejanjem (UL L 329, 14.12.2001, str. 1–2).
Nadaljnje spremembe Sklepa Sveta 2001/887/PNZ so vključene v izvirno besedilo. To prečiščeno besedilo ima samo dokumentarno vrednost.
POVEZANI DOKUMENTI
            
Uredba Sveta (ES) št. 1338/2001 z dne 28. junija 2001 o določitvi ukrepov, potrebnih za zaščito evra pred ponarejanjem (UL L 181, 4.7.2001, str. 6–10).
Glejte prečiščeno besedilo.
Odločba Komisije 2005/37/ES z dne 29. oktobra 2004 o ustanovitvi Evropskega tehničnega in znanstvenega centra (ETSC) in o določitvi koordinacije tehničnih ukrepov za zaščito euro kovancev proti ponarejanju (UL L 19, 21.1.2005, str. 73–74).
Direktiva 2014/62/EU Evropskega parlamenta in Sveta z dne 15. maja 2014 o kazenskopravni zaščiti eura in drugih valut pred ponarejanjem ter o nadomestitvi Okvirnega sklepa Sveta 2000/383/PNZ (UL L 151, 21.5.2014, str. 1–8).
Zadnja posodobitev 03.04.2017